Rikunarita-ORG/Wikinium huggingface dataset:
# ജൂൺ 18

**ഇംഗ്ലീഷ് വിലാസം**
പ്രദർശിപ്പിക്കുക

ഗ്രിഗോറിയൻ കലണ്ടർ പ്രകാരം **ജൂൺ 18** വർഷത്തിലെ 169 (അധിവർഷത്തിൽ 170)-ാം ദിനമാണ്.

## ചരിത്രസംഭവങ്ങൾ

## അന്താരാഷ്ടം

* 1178 - ചന്ദ്രനിലെ ജിയോർദാനോ ബ്രൂണോ ഗർത്തത്തിന്റെ രൂപവത്കരണം, അഞ്ച് കാന്റർബറി സന്യാസികൾ കണ്ടതായി അവകാശപ്പെട്ടു. ഭൂമിയിൽ നിന്നും ചന്ദ്രനിലേക്കുള്ള ദൂരത്തിലുണ്ടാകുന്ന വ്യതിയാനങ്ങൾ ഈ ഗർത്തരൂപവത്കരണത്തിനു കാരണമായ കൂട്ടിയിടി ആണെന്നു കരുതുന്നു.
* 1429 - പറ്റായ് യുദ്ധം: ജോൻ ഓഫ് ആർക്കിന്റെ നേതൃത്വത്തിലുള്ള ഫ്രഞ്ച് പട, ജോൺ ഫാസ്റ്റോഫ് നയിച്ച ഇംഗ്ലീഷ് പട്ടാളത്തെ തുരത്തിയോടിച്ചു. ഇത് ഇംഗ്ലണ്ടും ഫ്രാൻസും തമ്മിലുള്ള നൂറ്റാണ്ടു യുദ്ധത്തിന്‌ തുടക്കം കുറിച്ചു.
* 1767 - ഇംഗ്ലീഷ് നാവികനായ സാമുവൽ വാലിസ് ഫ്രഞ്ച് പോളിനേഷ്യയിലെ തഹിതി ദ്വീപിലെത്തി. ഈ ദ്വീപിലെത്തുന്ന ആദ്യ യുറോപ്യനായി ഇദ്ദേഹത്തെ കണക്കാക്കുന്നു.
* 1812 - യു.എസ്. കോൺഗ്രസ്, ബ്രിട്ടണെതിരെ യുദ്ധം പ്രഖ്യാപിച്ചു.
* 1953 - ഏകാധിപത്യത്തിന്‌ അന്ത്യം കുറിച്ച് ഈജിപ്ത് റിപ്പബ്ലിക്കായി.
* 1954 - പിയറി മെൻഡെസ് ഫ്രാൻസിന്റെ പ്രധാനമന്ത്രിയായി.
* 1983 - സാലി റൈഡ്, ശൂന്യാകാശത്തെത്തുന്ന ആദ്യ അമേരിക്കൻ വനിതയായി.
* 2006 - കസാഖിസ്ഥാന്റെ ആദ്യ കൃത്രിമോപഗ്രഹമായ കാസ്‌സാറ്റ് വിക്ഷേപിച്ചു.

## കേരളം

* 2007 - കേരളത്തിൽ പകർച്ചപനിമൂലം മരിച്ചവരുടെ എണ്ണം 14 കവിഞ്ഞു.

## ജന്മദിനങ്ങൾ

Mananeeya Kuppalli Sitaramayya Sudarshan ( 18 June 1931 - 15 September 2012

## ചരമവാർഷികങ്ങൾ

അയ്യൻകാളി (28 ഓഗസ്റ്റ് 1863 - 18 ജൂൺ 1941)

## മറ്റു പ്രത്യേകതകൾ
# സോൾ

**ഇംഗ്ലീഷ് വിലാസം**

| സോൾ |
| --- |
|

|  |  |
| --- | --- |
| ഹൻ‌ഗുൾ | 서울특별시 |
| ഹൻ‌ജ | 서울特別市 |
| Revised Romanization | Seoul Teukbyeolsi |
| McCune-Reischauer | Sŏul T'ŭkpyŏlsi |

 |
| Short name |
|

|  |  |
| --- | --- |
| ഹൻ‌ഗുൾ | 서울 |
| Revised Romanization | Seoul |
| McCune-Reischauer | Sŏul |

 |
| സ്ഥിതിവിവരക്കണക്കുകൾ |
|

|  |  |
| --- | --- |
| വിസ്തീർണ്ണം | 605.33 കി.m2 (233.72 ച മൈ)  |
| ജനസംഖ്യ (2006) | 10,356,000 (Metropolitan area 23 million)  |
| ജനസാന്ദ്രത | 17,108/km2 (44,310/sq mi) |
| സർക്കാർ | Seoul Metropolitan Government |
| മേയർ | Oh Se-hoon |
| Administrative divisions | 25 *gu* |
| Region | Seoul National Capital Area |
| Dialect | Seoul dialect |

 |
| സ്ഥാനം സൂചിപ്പിക്കുന്ന ഭൂപടം |
|  Map of location of Seoul. |

ദക്ഷിണ കൊറിയയുടെ തലസ്ഥാന നഗരമാണ് **സോൾ**. രാജ്യത്തെ ഏറ്റവും വലിയ നഗരവും ഇത് തന്നെയാണ്. നഗരത്തിലെ ജനസംഖ്യ 1 കോടിയിലധികവും മെട്രോപൊളിറ്റൻ പ്രദേശത്തെ ജനസംഖ്യ 2.3 കോടിയിലധികവുമായ സിയോൾ ലോകത്തിലെ ഏറ്റവും വലിയ നഗരങ്ങളിലും മെട്രോപൊളിറ്റൻ നഗരങ്ങളിലും ഒന്നാണ്. കേന്ദ്ര ഗവണ്മെന്റ് നേരിട്ട് ഭരിക്കുന്ന നഗരങ്ങളിലൊന്നാണിത്.

രാജ്യത്തിന്റെ തെക്ക് പടിഞ്ഞാറുള്ള ഹാൻ നദീ തടത്തിലാണ് സിയോൾ നഗരം സ്ഥിതിചെയ്യുന്നത്. ഉത്തര കൊറിയയുമായുള്ള അതിർത്തി നഗരത്തിൽനിന്ന് ഏകദേശം 50 കിലോമീറ്റർ അകലെയാണ്.

സിയോൾ ആദ്യമായി ചരിത്രത്തിൽ പ്രത്യക്ഷപ്പെടുന്നത് ഇന്നത്തെ സോളിന്റെ തെക്ക് കിഴക്കൻ ഭാഗത്ത് സ്ഥിതിചെയ്യുന്ന സോങ്പ-ഗൂവിന് ചുറ്റുമായുള്ള പ്രദേശത്ത് 18ആം നൂറ്റാണ്ടിൽ ബെക്ജെ രാജവംശം അവരുടെ തലസ്ഥാനമായ വിരേസോങ് സ്ഥാപിച്ചതോടയാണ്. ജൊസോൺ രാജവംശത്തിന്റെ തലസ്ഥാനമായിരുന്ന നംഗ്യോങ് എന്ന നഗരത്തിൽ നിന്നാണ് ഇന്നത്തെ സോൾ നഗരം ഉടലെടുത്തത്.

സോൾ കേന്ദ്ര തലസ്ഥാന പ്രദേശത്ത് ഏകദേശം 2.3 കോടി ജനങ്ങൾ വസിക്കുന്നു. ഇത് ലോകത്തിലെ ഏറ്റവും ജനസംഖ്യയേറിയ രണ്ടാമത്തെ മെട്രൊപൊളിറ്റൻ പ്രദേശമാണ്. ദക്ഷിണ കൊറിയയുടെ ആകെ ജനസംഖ്യയുടെ പകുതി സിയോൾ കേന്ദ്ര തലസ്ഥാന പ്രദേശത്തും കാൽ ഭാഗം സിയോൾ നഗരത്തിലുമാണ്. ഇത് സിയോളിനെ രാജ്യത്തെ പ്രധാന രാഷ്ട്രീയ, സാംസ്കാരിക, സാമ്പത്തിക കേന്ദ്രമാക്കുന്നു. നിത്യ ചെലവ് ഏറ്റവും കൂടിയ ലോകത്തിലെ മൂന്നാമത്തെ നഗരവും ഏഷ്യയിലെ ഒന്നാമത്തെ നഗരവുമാണ് സോൾ.

1988-ലെ ഒളിമ്പിക്സ് മൽസരങ്ങൾ ഇവിടെയാണ്‌ നടത്തപ്പെട്ടത്.

## അവലംബം
# വർഷം

**ഇംഗ്ലീഷ് വിലാസം**

ഭൂമി അതിന്റെ പരിക്രമണ പാതയിലൂടെ സൂര്യനെ ഒരു തവണ ചുറ്റാൻ ആവശ്യമായ സമയമാണ് ഒരു **വർഷം**. വിസ്തൃതമായ കാഴ്ചപ്പാടിൽ ഇത് ഏത് ഗ്രഹത്തെ ബന്ധപ്പെടുത്തിയും പ്രയോഗിക്കാവുന്നതാണ്. ഉദാഹരണമായി ഒരു "ചൊവ്വാ വർഷം" എന്നാൽ ചൊവ്വ അതിന്റെ പരിക്രമണ പാതയിലൂടെ ഒരുവട്ടം ചുറ്റിവരുവാനെടുക്കുന്ന സമയമാണ്. കലണ്ടറിൽ ഒരേ പേരിലുള്ള രണ്ട് ദിവസങ്ങൾക്കിടയിലുള്ള സമയമാണ് ഒരു കലണ്ടർ വർഷം. ഒരു കലണ്ടർ വർഷത്തിന്റെ ശരാശരി ദൈർഘ്യം 365.2425 ദിവസമാണ്.
# തിങ്കൾ (ദിവസം)

**ഇംഗ്ലീഷ് വിലാസം**

ഞായറാഴ്ചയ്ക്കും ചൊവ്വാഴ്ചയ്ക്കും ഇടയിൽ വരുന്ന ദിവസമാണ് **തിങ്കളാഴ്ച**. ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ഇത് ആഴ്ചയിലെ രണ്ടാമത്തെ ദിവസമാണ്.

എന്നാൽ മറ്റു ചില രാജ്യങ്ങളിൽ ആഴ്ചയിലെ ആദ്യ ദിവസമാണ് തിങ്കളാഴ്ച. പല സംസ്കാരങ്ങൾ പരിശോധിച്ചാലും തിങ്കളാഴ്ച ആഴ്ചയിലെ ആദ്യ ദിവസമാണെന്ന് കാണാം. ഉദാഹരണമായി ചൈനീസിൽ xingqi yi (星期一) എന്നാൽ ആഴ്ചയിലെ ആദ്യ ദിവസം എന്നാണ്. ഗ്രിഗോറിയൻ, ഗ്രീക്ക്, സിറിയക് കലണ്ടറുകളിൽ ഈ ദിവസം *ആദ്യ ദിനം* എന്ന അർത്ഥമാണ് കൈക്കൊള്ളുന്നത്. ഐസ്ഒ 8601 പ്രകാരവും തിങ്കളാഴ്ച ആഴ്ചയിലെ ആദ്യ ദിവസമാണ്.

ആധുനിക കാലഘട്ടത്തിലാകട്ടെ ജോലി സംബന്ധമായ കാര്യങ്ങളിൽ തിങ്കളാഴ്ച ആദ്യ ദിവസമായി കണക്കാക്കപ്പെടുന്നു. വാരാന്ത്യത്തിനു ശേഷം മുതിർന്നവർ ജോലിക്കും കുട്ടികൾ സ്കൂളിലേക്ക് പഠനത്തിനും തിരിച്ചെത്തുന്ന ഈ ദിവസമാണ്.
# ചൊവ്വ (ദിവസം)

**ഇംഗ്ലീഷ് വിലാസം**

ഒരാഴ്ചയിൽ തിങ്കളാഴ്ചയ്ക്കും ബുധനാഴ്ചയ്ക്കും ഇടയിൽ വരുന്ന ദിവസമാണ് **ചൊവ്വാഴ്ച**. ഐഎസ്ഒ 8601 പ്രകാരം ആഴ്ചയിലെ രണ്ടാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ചൊവ്വാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ചൊവ്വാഴ്ച ആഴ്ചയിലെ മൂന്നാമത്തെ ദിവസമാണ്.
# ബുധൻ (ദിവസം)

**ഇംഗ്ലീഷ് വിലാസം**
പ്രദർശിപ്പിക്കുക

ഒരാഴ്ചയിൽ ചൊവ്വാഴ്ചയ്ക്കും വ്യാഴാഴ്ചയ്ക്കും ഇടയിൽ വരുന്ന ദിവസമാണ് **ബുധനാഴ്ച**. ഐഎസ്ഒ 8601 പ്രകാരം ആഴ്ചയിലെ മൂന്നാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ബുധനാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ബുധനാഴ്ച ആഴ്ചയിലെ നാലാമത്തെ ദിവസമാണ്.
# വ്യാഴം (ദിവസം)

**ഇംഗ്ലീഷ് വിലാസം**
പ്രദർശിപ്പിക്കുക

വ്യാഴം എന്ന ദിവസത്തിന്റെ നാമഹേതുവായ വ്യാഴഗ്രഹം
വ്യാഴാഴ്ച ഇംഗ്ലീഷിൽ തേസ്ഡേ (Thursday) എന്ന് അറിയപ്പെടാൻ നാമഹേതുവായ തോർ ദേവൻ; ചിത്രകാരൻ: *Mårten Eskil Winge*, 1872
ഒരാഴ്ചയിൽ ബുധനാഴ്ചയ്ക്കും വെള്ളിയാഴ്ചയ്ക്കും ഇടയിൽ വരുന്ന ദിവസമാണ് **വ്യാഴാഴ്ച** (ഇംഗ്ലീഷ്-Thursday). ഗ്രിഗോറിയൻ കലണ്ടർ പ്രകാരം ആഴ്ചയിലെ നാലാമത് ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ നാലാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും വ്യാഴാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ വ്യാഴാഴ്ച ആഴ്ചയിലെ അഞ്ചാമത്തെ ദിവസമാണ്.
# വെള്ളി (ദിവസം)

**ഇംഗ്ലീഷ് വിലാസം**

ഒരാഴ്ചയിൽ വ്യാഴാഴ്ചയ്ക്കും ശനിയാഴ്ചയ്ക്കും ഇടയിൽ വരുന്ന ദിവസമാണ് **വെള്ളിയാഴ്ച** (ഇംഗ്ലീഷ് - Friday). ഗ്രിഗോറിയൻ കലണ്ടർ പ്രകാരം ആഴ്ചയിലെ അഞ്ചാമത്തെ ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ അഞ്ചാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും വെള്ളിയാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ വെള്ളിയാഴ്ച ആഴ്ചയിലെ ആറാമത്തെ ദിവസമാണ്.

## നിരുക്തം

'വെൺ' എന്ന ധാതു വെണ്മയെ അഥവാ വെളുപ്പിനെ സുചിപ്പിക്കുന്നു. വെളുത്തുതിളങ്ങുന്ന ഗ്രഹമായതിനാൽ ശുക്രനെ (venus-നെ) ദ്രാവിഡഭാഷകളിൽ 'വെള്ളി' എന്ന് വിളിക്കുന്നു. ശുക്രഗ്രഹത്തിന്റെ നാമത്തിലുള്ള ദിവസമായതിനാൽ വെള്ളി. ശുക്ര- (ശുക്‌ല-, ശുക്ല-) എന്ന സംസ്കൃതധാതുവിനും 'വെളുത്ത-' എന്നുതന്നെ അർഥം. ശുക്രനിറമുള്ള ഗ്രഹമായതിനാൽ ശുക്രൻ. ശുക്രന്റെ പേരിലുള്ള ആഴ്ച ശുക്രവാസരം.

## സവിശേഷതകൾ

അഞ്ചു ദിവസം പ്രവൃത്തിദിവസമുള്ള രാജ്യങ്ങളിലും സ്ഥാപനങ്ങളിലും സാധാരണഗതിയിൽ വെള്ളിയാഴ്ചയാണ് അസാന പ്രവൃത്തിദിവസം. അതിനാൽത്തന്നെ ആഘോഷത്തിന്റെയും ആശ്വാസത്തിന്റെയും ദിവസമായി വെള്ളിയാഴ്ചയെ പ്രകീർത്തിക്കാറുണ്ട്. ചില സ്ഥാപനങ്ങളിലാകട്ടെ വെള്ളിയാഴ്ചകളിൽ അനൗദ്യോഗിക വസ്ത്രധാരണവും അനുവദനീയമാണ്.

സൗദി അറേബ്യ, ഇറാൻ തുടങ്ങിയ രാജ്യങ്ങളിൽ ആഴ്ചയിലെ അവസാനദിവസമാണ് വെള്ളിയാഴ്ച. അതിനാൽ ശനിയാഴ്ച ആദ്യ പ്രവൃത്തിദിനവും. എന്നുമാത്രമല്ല, മറ്റു ചില രാജ്യങ്ങളിൽ വാരാന്ത്യത്തിലെ ആദ്യദിനമായി വെള്ളിയാഴ്ച കരുതുന്നതിനാൽ ഞായറാഴ്ച ആദ്യത്തെ പ്രവൃത്തിദിനമായി മാറുന്നുമുണ്ട്. ബഹ്റൈൻ, ഐക്യ അറബ് എമിറേറ്റുകൾ, കുവൈറ്റ് തുടങ്ങിയ രാജ്യങ്ങളിൽ വെള്ളി ആഴ്ചയിലെ അവസാനദിനവും ശനി ആദ്യ പ്രവൃത്തിദിനവുമായിരുന്നു. എന്നാൽ ബഹ്റൈനിലും ഐക്യ അറബ് എമിറേറ്റുകളിലും 2006 സെപ്റ്റംബർ 1 മുതലും കുവൈറ്റിൽ 2007 സെപ്റ്റംബർ 1 മുതലും വെള്ളിയാഴ്ച വാരാന്ത്യത്തിലെ ആദ്യ ദിനവും ഞായർ ആദ്യ പ്രവൃത്തിദിനവുമാണ്.

## അവലംബം
# ശനി (ദിവസം)

**ഇംഗ്ലീഷ് വിലാസം**
പ്രദർശിപ്പിക്കുക

ഒരാഴ്ചയിൽ വെള്ളിയാഴ്ചയ്ക്കും ഞായറാഴ്ചയ്ക്കും ഇടയിൽ വരുന്ന ദിവസമാണ് **ശനിയാഴ്ച** (ഇംഗ്ലീഷ് - Saturday). ഗ്രിഗോറിയൻ കലണ്ടർ പ്രകാരം ആഴ്ചയിലെ ആറാമത്തെ ദിവസമാണിത്. ഐഎസ്ഒ 8601 പ്രകാരവും ആഴ്ചയിലെ ആറാമത്തെ ദിവസമായി ഇത് കണക്കാക്കപ്പെടുന്നു. പല രാജ്യങ്ങളിലും ശനിയാഴ്ചയെ ഇതേ രീതിയിൽ കണക്കാക്കുന്നു. എന്നാൽ ഇന്ത്യ, അമേരിക്കൻ ഐക്യനാടുകൾ, കാനഡ, ജപ്പാൻ തുടങ്ങിയ രാജ്യങ്ങളിൽ ശനിയാഴ്ച ആഴ്ചയിലെ ഏഴാമത്തെ ദിവസവും ആഴ്ചയിലെ അവസാന ദിവസവുമാണ്.
# ഞായർ (ദിവസം)

**ഇംഗ്ലീഷ് വിലാസം**

‍ശനിയാഴ്ചയ്ക്കും തിങ്കളാഴ്ചയ്ക്കും ഇടയിൽ വരുന്ന ദിവസമാണ് **ഞായറാഴ്ച**. ക്രിസ്ത്യൻ പള്ളികളിൽ വിശ്വാസികൾ ധാരാളമായി പ്രാർത്ഥനയ്ക്കെത്തുന്ന ദിവസം കൂടിയാണിത്.

ഇന്ത്യയുൾപ്പെടെയുള്ള രാജ്യങ്ങളിൽ ഞായറാഴ്ചയാണ് ഓരോ ആഴ്ചയിലെയും ആദ്യദിവസം. അമേരിക്കൻ ഐക്യനാടുകൾ, ജപ്പാൻ എന്നിവിടങ്ങളിലും ഈ രീതി പിന്തുടരുന്നു. എന്നാൽ യുണൈറ്റഡ് കിങ്ഡം പോലുള്ളയിടങ്ങളിൽ ആഴ്ചയിലെ അവസാനദിവസമായ ഏഴാമത്തെ ദിവസമായാണ് ഞായറാഴ്ചയെ കണക്കാക്കുന്നത്.

മിക്ക രാജ്യങ്ങളിലും ഞായറാഴ്ച പൊതു അവധിദിവസം കൂടിയാണ്. അതിനാൽത്തന്നെ വാരാന്ത്യത്തിന്റെ ഭാഗമായും ഈ ദിവസത്തെ കാണുന്നു. എന്നാൽ ജൂത-ഇസ്ലാമിക മതവിശ്വാസങ്ങളുള്ള രാജ്യങ്ങളിൽ വെള്ളിയാഴ്ചയോ ശനിയാഴ്ചയോ ആണ് പൊതു അവധി ദിവസമായി പൊതുവെ കണക്കാക്കപ്പെടുന്നത്.

## അവലംബം
# മണിക്കൂർ

അർദ്ധരാത്രി മുതൽ 1 മണി വരെ ഒരു 24 മണിക്കൂർ ഡിജിറ്റൽ ക്ലോക്കിൽ
അർദ്ധരാത്രി മുതൽ 1 മണി വരെ ഒരു 12 മണിക്കൂർ അനലോഗ് ക്ലോക്കിൽ
ഒരു ദിവസത്തിന്റെ ഇരുപത്തിനാലിൽ ഒരംശം ആയി പൊതുവിൽ കണക്കാക്കുന്ന സമയത്തിന്റെ ഒരു ഏകകം. വ്യവസ്ഥകൾക്കനുസരിച്ച് 3,599–3,601 സെക്കന്റുകൾ ചേർന്നതാണ് ഒരു മണിക്കൂർ എന്ന് ശാസ്ത്രീയമായി കണക്കാക്കുന്നു.

ആധുനിക മെട്രിക് അളവുകൾ പ്രകാരം മണിക്കൂറുകൾ എന്നത് 3,600 സെക്കൻഡുകൾക്ക് തുല്യമാണ്. എന്നാൽ അന്താരാഷ്ട്രസമയക്രമത്തിൽ (യുടിസി) ഒരു മണിക്കൂർ എന്നത് ഒരു പൊസിറ്റീവ് അല്ലെങ്കിൽ നെഗറ്റീവ് ലീപ് സെക്കന്റ് ഉൾപ്പെടുത്തി, 3,599 അല്ലെങ്കിൽ 3,601 സെക്കന്റുകൾ ആക്കി, സാർവത്രിക സമയത്തിന്റെ 0.9 സെക്കന്റിനുള്ളിൽ നിലനിർത്തുന്നു. ഇത് ശരാശരി 0° രേഖാംശത്തിൽ ശരാശരി സൗര ദിവസത്തിന്റെ അളവുകളെ അടിസ്ഥാനമാക്കിയുള്ളതാണ്.
# ആഴ്ച

**ഇംഗ്ലീഷ് വിലാസം**

ഗ്രിഗോറിയൻ കലണ്ടർ പ്രകാരം ഏഴ് ദിവസങ്ങൾ ചേർന്ന സമയത്തിന്റെ അളവാണ് **ആഴ്ച**. പുരാതന ഹിന്ദു, ബാബിലോണിയനൻ, ഹീബ്രു സംസ്കാരങ്ങളും ഏഴ് ദിവസം ചേർന്നതിനെത്തന്നെയായിരുന്നു ഒരു ആഴ്ചയായി കണക്കാക്കിയിരുന്നത്. എന്നാൽ പലയിടങ്ങളിലും മൂന്നു മുതൽ എട്ട് ദിവസങ്ങൾ ‍ചേർന്ന് ഒരു ആഴ്ചയായി കണക്കാക്കിയിരുന്നതായി ചരിത്രകാരന്മാർ പറയുന്നു. ചന്ത ദിവസങ്ങൾ കണക്കാക്കുന്നതിനും, മറ്റു വാണിജ്യ ഇടപാടുകൾ‌ക്കുമായിട്ടാവണം ആഴ്ച എന്നൊരു ഏകകം നിർമ്മിക്കപ്പെട്ടത്.

## ആഴ്ചയിലെ ദിവസങ്ങൾ

ഏഴ് ദിവസമുള്ള ആഴ്ചയിലെ ദിവസങ്ങൾ മലയാളം, ഇംഗ്ലീഷ്, ഹിന്ദി ഭാഷകളിൽ താഴെ കാണും പ്രകാരം അറിയപ്പെടുന്നു.

### മലയാളം

* ഞായർ
* തിങ്കൾ
* ചൊവ്വ‍
* ബുധൻ
* വ്യാഴം
* വെള്ളി
* ശനി

### ഇംഗ്ലീഷ്

* സൺഡേ (Sunday)
* മൺഡേ (Monday)
* റ്റ്യൂസ്ഡേ (Tuesday)
* വെനസ്ഡേ (Wednesday)
* തേസ്ഡേ (Thursday)
* ഫ്രൈഡേ (Friday)
* സാറ്റർഡേ (Saturday)

### ഹിന്ദി

* രവിവാർ (रविवार)
* സോമവാർ (सोमवार)
* മംഗൾവാർ (मंगलवार)
* ബുധ്‌വാർ (बुधवार)
* ഗുരുവാർ (गुरुवार, बृहस्पतिवार)
* ശുക്ര്‌വാർ (शुक्रवार)
* ശനിവാർ (शनिवार)

## പുറത്തേക്കുള്ള കണ്ണികൾ

ചൈന, ജപ്പാൻ വിയറ്റ്നാം എന്നിവിടങ്ങളിലെ ആഴ്ച
# ഞൊടി

**ഇംഗ്ലീഷ് വിലാസം**

അന്താരാഷ്ട്ര ഏകകവ്യവസ്ഥയിൽ സമയം അളക്കാനുള്ള മൗലിക ഏകകമാണ്‌ **ഞൊടി**.

ആംഗലേയ ഭാഷയിൽ ഇതിന് **സെക്കന്റ്** എന്നാണ് പറയുന്നത്. അന്താരാഷ്ട്ര ഏകകവ്യവസ്ഥയിൽ s എന്നു സംജ്ഞകൊണ്ട് സൂചിപ്പിക്കാറുള്ള ഇതിനെ ചിലപ്പോൾ **sec.** എന്നും ചുരുക്കുയെഴുതാറുണ്ട്. ആദ്യകാലങ്ങളിൽ സൂര്യനുചുറ്റും ഭൂമി പ്രദക്ഷിണം ചെയ്യുന്ന സമയത്തെ ആസ്‌പദമാക്കിയായിരുന്നു സെക്കന്റിന്റെ നിർ‌വചനം. ഒരു ദിവസം 24 മണിക്കൂറുകളായും, ഒരു മണിക്കൂർ 60 നിമിഷങ്ങളായും ഒരു നിമിഷം 60 സെക്കന്റായും കണാക്കാക്കിവന്നു - അതായത് ഒരു സെക്കന്റ് ഒരു ദിവസത്തിന്റെ 1⁄86 400 ഭാഗമായിരുന്നു.

1967-മുതൽ ഒരു സെക്കന്റിന്റെ നിർ‌വചനം *ഒരു സീസിയം-133 അണു, സ്ഥിരാവസ്ഥയിലിരിക്കുമ്പോൾ (Ground State) അതിന്റെ രണ്ട് അതിസൂക്ഷ്മസ്തരങ്ങൾ (Hyper Levels) തമ്മിലുള്ള മാറ്റത്തിനനുസരിച്ചുള്ള വികിരണത്തിന്റെ സമയദൈർഘ്യത്തിന്റെ 9 192 631 770 മടങ്ങ്* എന്നാണ്‌.

## ഉപസർഗ്ഗങ്ങൾ

| ഉപസർഗം | സംജ്ഞ | മൂല്യം |  | ഉപസർഗം | സംജ്ഞ | മൂല്യം |
| --- | --- | --- | --- | --- | --- | --- |
| ഡക്കാസെക്കന്റ് | da | 10സെക്കന്റ് |  | ഡസ്സിസെക്കന്റ് | d | 1/10സെക്കന്റ് |
| ഹെക്റ്റൊസെക്കന്റ് | h | 100സെക്കന്റ് |  | സെന്റിസെക്കന്റ് | c | 1/100സെക്കന്റ് |
| കിലോസെക്കന്റ് | k | 1000സെക്കന്റ് |  | മില്ലിസെക്കന്റ് | m | 1/1000സെക്കന്റ് |
| മെഗാസെക്കന്റ് | M | 1000 000സെക്കന്റ് |  | മൈക്രോസെക്കന്റ് | µ | 1/1000 000സെക്കന്റ് |
| ഗിഗാസെക്കന്റ് | G | 1000 000 000സെക്കന്റ് |  | നാനോസെക്കന്റ് | n | 1/1000 000 000സെക്കന്റ് |
| ടെറാസെക്കന്റ് | T | 1000 000 000 000സെക്കന്റ് |  | പൈകോസെക്കന്റ് | p | 1/1000 000 000 000സെക്കന്റ് |
| പീറ്റാസെക്കന്റ് | P | 1000 000 000 000 000സെക്കന്റ് |  | ഫെംറ്റോസെക്കന്റ് | f | 1/1000 000 000 000 000സെക്കന്റ് |
| എക്സാസെക്കന്റ് | E | 1000 000 000 000 000 000സെക്കന്റ് |  | ആറ്റോസെക്കന്റ് | a | 1/1000 000 000 000 000 000സെക്കന്റ് |
| സീറ്റാസെക്കന്റ് | Z | 1000 000 000 000 000 000 000സെക്കന്റ് |  | സെപ്റ്റോസെക്കന്റ് | z | 1/1000 000 000 000 000 000 000സെക്കന്റ് |
| യോട്ടാസെക്കന്റ് | Y | 1000 000 000 000 000 000 000 000സെക്കന്റ് |  | യോക്റ്റോസെക്കന്റ് | y | 1/1000 000 000 000 000 000 000 000സെക്കന്റ് |

## അവലംബം
# നിമിഷം

**ഇംഗ്ലീഷ് വിലാസം**

സമയം അല്ലെങ്കിൽ കാലത്തിന്റെ ഒരു ഏകകം ആണ് **നിമിഷം**. ഒരു ഏകകം എന്ന നിലയിൽ ഒരു നിമിഷം എന്നത് ഒരു മണിക്കൂറിന്റെ അറുപതിൽ ഒരംശം എന്നോ അല്ലെങ്കിൽ 60 ഞൊടികൾ ചേർന്നതെന്നോ പറയാം.. ചുരുക്കത്തിൽ പറഞ്ഞാൽ ഒരു ദിവസം എന്നതിനെ 24 മണിക്കൂർ ആയിട്ടും, ഒരു മണിക്കൂറിനെ 60 നിമിഷങ്ങൾ ആയിട്ടും, ഒരു നിമിഷത്തെ 60 ഞൊടികൾ ആയിട്ടും കണക്കാക്കപ്പെടുന്നു.

ഒരു അങ്ക്യഘടികാരത്തിൽ പൂജ്യം മണിക്കൂർ ഒരു നിമിഷം എന്ന് കാണിച്ചിരിക്കുന്നു

ആംഗലേയ ഭാഷയിൽ ഇതിനെ കുറിക്കാൻ ലാറ്റിൻ പദമായ മിനിറ്റ് എന്ന വാക്ക് ഉപയോഗിക്കുന്നു. ഏറ്റവും ചെറിയ എന്ന അർത്ഥം വരുന്ന മൈനൂട്ട് അഥവ മിനി അല്ലെങ്കിൽ മിനിറ്റ് (minuet, mini, minute) ഇതേ മൂല രൂപത്തിൽ നിന്നും ഉരുതിരിഞ്ഞവയാണ്.

അന്താരാഷ്ട്രസമയക്രമത്തിൽ, ഒരു മിനിറ്റ് നേരം എന്നത് ലീപ് സെക്കന്റുകളുടെ അനന്തരഫലമായി 61 സെക്കൻ്റുകളാവുന്ന അപൂർവ്വം സന്ദർഭങ്ങളുണ്ട് (നെഗറ്റീവ് ലീപ് സെക്കന്റ് ചേർക്കുന്നതിനുള്ള ഒരു സംവിധാനം ഉണ്ട്, ഇത് 59 സെക്കന്റ് മിനിറ്റിന് ഇടയാക്കും, എന്നാൽ ഈ സംവിധാനത്തിൽ ഇത് 40 വർഷങ്ങൾക്കപ്പുറം ഒരിക്കലും സംഭവിച്ചിട്ടില്ല). കോണിന്റെ ഒരു ഏകകം എന്ന നിലയിൽ **ആർക്ക് മിനിറ്റ്** ഒരു ഡിഗ്രിയുടെ അറുപതിൽ ഒരംശം എന്നോ അല്ലെങ്കിൽ 60 ആർക്ക് സെക്കന്റുകൾ എന്നോ പറയാം.

## ചരിത്രം

മണിക്കൂറിൽ നിന്ന് വ്യത്യസ്തമായി, മിനിറ്റിനും (സെക്കന്റിനും) വ്യക്തമായ ചരിത്രപശ്ചാത്തലം ഇല്ല. ജോൺ ഓഫ് സാക്റോബോസ്കോയുടെ കംപ്യൂറ്റസിൽ (ca. 1235) മണിക്കൂറിനെ അറുപത് ഭാഗങ്ങളായി വിഭജിക്കുന്നതിന്റെ ആദ്യകാല ഉപയോഗം കണ്ടെത്തിയിട്ടുണ്ട്.

## ഇവയും കാണുക

അന്താരാഷ്ട്ര ഏകകവ്യവസ്ഥ
ഭൂമിശാസ്ത്രനിർദ്ദേശാങ്കവ്യവസ്ഥ
# രാത്രി

**ഇംഗ്ലീഷ് വിലാസം**

രാത്രിയിൽ പൂർണ്ണചന്ദ്രൻ തടാകപ്പരപ്പിന് തെളിച്ചമേകുന്നു
**രാത്രി**, അല്ലെങ്കിൽ **രാത്രികാലം**, അല്ലെങ്കിൽ **രാത്രിസമയം** എന്നത് സൂര്യൻ ചക്രവാളത്തിനപ്പുറം മറയുന്ന സമയമാണ്. രാത്രിയുടെ വിപരീതം പകൽ ആണ്. ഒരു സ്ഥലത്തെ പകലിന്റെയും രാത്രിയുടെയും ദൈർഘ്യം ഋതു, ആ സ്ഥലത്തിന്റെ അക്ഷാംശരേഖാംശങ്ങൾ എന്നിവയനുസരിച്ച് വ്യത്യസ്തമായിരിക്കും.

## ദൈർഘ്യവും ഭൂമിശാസ്ത്രവും
# സൂര്യാസ്തമയം

**ഇംഗ്ലീഷ് വിലാസം**

സൂര്യാസ്തമയത്തിനു തൊട്ടുമുൻപ് - കേരളത്തിലെ ശംഖുമുഖം ബീച്ചിൽ നിന്നും
ദിനംതോറും സൂര്യൻ പടിഞ്ഞാറേ ചക്രവാളത്തിൽ അപ്രത്യക്ഷമാകുന്ന പ്രതിഭാസം. ഭൂമിയുടെ സ്വയംഭ്രമണം മൂലമാണ് സൂര്യാസ്തമയം സംഭവിക്കുന്നത്. ജ്യോതിശ്ശാസ്ത്രപരമായി സൂര്യബിംബം പൂർണ്ണമായും ചക്രവാളത്തിൽ മറയുമ്പോഴാണ് സൂര്യൻ അസ്തമിച്ചു എന്നു പറയുക. വളരെ മനോഹരമായ ഒരു കാഴ്ചയാണ് സൂര്യാസ്തമയം. ചിത്രകാരികളും സാഹിത്യകാരികളും തങ്ങളുടെ കലാസൃഷ്ടികൾക്കുള്ള പ്രചോദനമായി സൂര്യാസ്തമയത്തെ വിശേഷിപ്പിക്കാറുണ്ട്.

**അസ്തമയം** എന്ന വാക്കും പ്രചാരത്തിലുണ്ടെങ്കിലും **അസ്തമയം** എന്ന വാക്കിന്റെ തെറ്റായ രൂപവും പ്രയോഗവുമാണതു്.

## അസ്തമയസൂര്യന്റെ നിറം

ചുവപ്പ്, ഓറഞ്ച്, മഞ്ഞ എന്നീ നിറങ്ങൾക്കാണ് സൂര്യാസ്തമയസമയത്ത് പ്രാമുഖ്യം. സൂര്യബിംബത്തിനും അന്തരീക്ഷത്തിനും ഈ നിറഭേദം പ്രകടമായിരിക്കും. ഭൂമിയുടെ അന്തരീക്ഷത്തിലൂടെ സൂര്യരശ്മികൾക്ക് കൂടുതൽ ദൂരം സഞ്ചരിക്കേണ്ടി വരുന്നതിനാലാണ് മഞ്ഞ, ഓറഞ്ച്, ചുവപ്പ് എന്നീ നിറങ്ങൾക്ക് പ്രാമുഖ്യം വരുന്നത്. വിസരണം മൂലം വൈലറ്റ്, നീല, ഇൻഡിഗോ, പച്ച തുടങ്ങിയ നിറങ്ങളിൽ ഭൂരിഭാഗവും ചിതറിപ്പോവുകയും നമ്മുടെ കണ്ണിലെത്താതിരിക്കുകയും ചെയ്യും. എന്നാൽ തരംഗദൈർഘ്യം കൂ‌ടിയ മറ്റു നിറങ്ങൾക്ക് അധികം വിസരണം സംഭവിക്കാതെ നമ്മു‌ടെ കണ്ണിലെത്തുകയും ചെയ്യും. സൂര്യോദയസമയത്തും ഇതുതന്നെയാണ് സംഭവിക്കുന്നത്
അന്തരീക്ഷമലിനീകരണം ഇല്ലാത്തയിടങ്ങളിൽ അസ്തമയസമയത്ത് മഞ്ഞ കൂടിയ നിറങ്ങളായിക്കും പ്രത്യക്ഷമാവുക, മലിനീകരണത്തിന്റെ തോത് കൂടുന്നതിനനുസരിച്ച് ചുവപ്പുനിറത്തിനു പ്രാമുഖ്യം വരികയും ചെയ്യാം.
സമുദ്രതീരങ്ങളിലെ അസ്തമയസമയത്ത് തീരത്തിനും ചുവന്ന നിറം തോന്നിക്കും. തിരമാലകളിലും തീരെത്തെ മണൽപ്പരപ്പിലും അസ്തമയസൂര്യന്റെ പ്രകാശം തട്ടിപ്രതിഫലിക്കുന്നതിനാൽ വളരെ ഭംഗിയേറിയ കാഴ്ചയാണ് സമുദ്രതീരങ്ങളിലെ അസ്തമയം. കടൽത്തീരങ്ങളിൽ സൂര്യസ്തമയവും സൂര്യോദയവും കാണാൻ നിരവധി ആളുകൾ എത്തിച്ചേരാറുണ്ട്.

## സൂര്യനസ്തമിക്കാത്ത ഇടങ്ങൾ

ഭൂമിയിലെ ചില സ്ഥലങ്ങളിൽ വർഷത്തിൽ രണ്ടുതവണ സൂര്യാസ്തമയം ഉണ്ടാകാറില്ല. ധ്രുവ്വപ്രദേശങ്ങളിലും അതിനോടു ചേർന്നുകിടക്കുന്ന പ്രദേശങ്ങളിലുമാണ് ഇങ്ങനെ കാണപ്പെടുന്നത്.

## സൂര്യാസ്തമയം മറ്റുഗ്രഹങ്ങളിൽ

ഭൂമിയിൽ മാത്രമല്ല, മറ്റു ഗ്രഹങ്ങളിലും ഭ്രമണം മൂലം സൂര്യാസ്തമയം സംഭവിക്കാറുണ്ട്. ഗ്രഹങ്ങളുടെ അന്തരീക്ഷസ്ഥിതി അനുസരിച്ച് പ്രതിഭാസത്തിന്റെ കാഴ്ചയിൽ വ്യത്യാസം ഉണ്ടാവും. ചൊവ്വയിലെ സൂര്യാസ്തമയ സമയത്ത് ഭൂമിയിൽ കാണപ്പെടുന്ന സൂര്യന്റെ മൂന്നിൽ രണ്ട് വലിപ്പം മാത്രമേ സൂര്യനുണ്ടാകൂ.

ചൊവ്വയിലെ സൂര്യാസ്തമയം
## ചിത്രശാല

* Sunset\_\_Bekal beach, Kasaragod
* Sunset\_beach\_Bekal , Kasaragod
* സൂര്യാസ്തമയം, ദമ്മാം
* ഫുജൈറയിലെ അസ്തമയം
* സൂര്യാസ്തമയം തിരമാലകൾക്കും തീരത്തിനും നൽകുന്ന സ്വർണ്ണവർണ്ണം
* ശംഖുമുഖം തീരത്തെ ഒരു സൂര്യാസ്തമയം
*
*
* ചെറായി തീരത്തെ ഒരു സൂര്യാസ്തമയം
*
* ചെറായി തീരത്തെ ഒരു സൂര്യാസ്തമയം - പശ്ചാത്തലത്തിൽ വള്ളം
* സൂര്യാസ്തമയം, ഖത്തർ ഷമാൽ കടൽ തീരത്ത് നിന്നുള്ള ദൃശ്യം.

## അവലംബം
# വിക്ഷണറി

**ഇംഗ്ലീഷ് വിലാസം**
പ്രദർശിപ്പിക്കുക

Wiktionary|  |
| Screenshot of wiktionary.org home page |
| യു.ആർ.എൽ. |  |
| മുദ്രാവാക്യം | The Free Dictionary |
| വാണിജ്യപരം? | No |
| സൈറ്റുതരം | Online dictionary |
| രജിസ്ട്രേഷൻ | Optional |
| ലഭ്യമായ ഭാഷകൾ | Multi-lingual (over 150) |
| ഉടമസ്ഥത | Wikimedia Foundation |
| നിർമ്മിച്ചത് | Jimmy Wales and the Wikimedia community |
| തുടങ്ങിയ തീയതി | December 12, 2002 |
| അലക്സ റാങ്ക് | 1104 |
| നിജസ്ഥിതി | active |

സ്വതന്ത്ര ഉള്ളടക്കമുള്ള ഒരു നിഘണ്ടു നിർമ്മിക്കുന്നതിനുള്ള ഒരു വെബ് അധിഷ്ഠിത ബഹുഭാഷാ പദ്ധതിയാണ് **വിക്ഷണറി**. 150-ലധികം ഭാഷകളിൽ ഇത് ലഭ്യമാണ്. സാധാരണ നിഘണ്ടുക്കളിൽ നിന്ന് വ്യത്യസ്തമായി വോളണ്ടിയർമാരുടെ ഒരു സമൂഹമാണ് വിക്ഷണറിക്ക് പിന്നിൽ പ്രവർത്തിക്കുന്നത്. വിക്കി സോഫ്റ്റ്‌വെയർ ഉപയോഗിക്കുന്ന ഇതിലെ ലേഖനങ്ങൾ വെബ്സൈറ്റിലേക്ക് പ്രവേശിക്കുവാൻ സൗകര്യമുള്ള മിക്കവാറും എല്ലാവർക്കും തിരുത്താവുന്നതാണ്.

വിക്കിപീഡിയയുടെ സഹോദര സം‌രഭമായ വിക്ഷണറിയും വിക്കിമീഡിയ ഫൗണ്ടേഷനാണ് നടത്തുന്നത്.

വിക്ഷറിയുടെ മലയാളം പതിപ്പ് വിക്കിനിഘണ്ടു എന്ന പേരിൽ പ്രവർത്തിക്കുന്നു.

## കൂടുതൽ അറിവിന്

* വിക്ഷണറിയുടെ പ്രധാനതാൾ
	+ മലയാളം വിക്ഷണറി
* വിക്ഷണറിയുടെ ബഹുഭാഷാ സ്ഥിതിവിവരക്കണക്കുകൾ
* നിലവിലുള്ള എല്ലാ വിക്ഷണറികളുടെയും പട്ടിക
* മീറ്റയിൽ വിക്ഷണറിയുമായി ബന്ധപ്പെട്ട താളുകൾ.
# പകൽ

**ഇംഗ്ലീഷ് വിലാസം**

ഭൂമിയെ സംബന്ധിച്ച് ഒരു പ്രദേശം സൂര്യപ്രകാശത്താൽ പ്രകാശിതമാകുന്ന സമയമാണ് **പകൽ**.ഭൂമിയുടേ ഏകദേശം പകുതി ഭാഗവും എല്ലായ്പ്പോഴും സൂര്യപ്രകാശത്തിന്ന് കീഴിലായിരിക്കും.